Louise Kathrine Dedichen

Louise Kathrine Dedichen (født 1964) er en norsk offiser (viseadmiral i Sjøforsvaret).

 Liv og virke 
Dedichen er født og oppvokst i Fredrikstad. Hun er utdannet ved intendanturlinjen på Sjøkrigsskolen.

Dedichen var første kvinne i Norge på admirals-/generalsnivå.

I 2015 ble hun tildelt Forsvarets likestillingspris.

I 2019 ble Dedichen forfremmet til viseadmiral, og utnevnt til sjef for den norske militærmisjonen i Brussel. Hun ble i september 2023 den første kvinnen som ledet et møte i NATOs militærkomité. Dedichen ble pensjonert fra Forsvaret i 2024.

Hun spilte en offiser i spillefilmen Lange flate ballær II,Kulturmeglerne.no: Lange flate ballær II med landets første kvinnelige kontreadmiral regissert av barndomsvennen Harald Zwart.At Harald Zwart (1965–) er en barndomsvenn er nevnt i artikkelen «Hun vil kjøpe, han vil selge» publisert i Dagens Næringsliv den 12. oktobet 2015.

Familie
Hun tilhører slekten Dedichen. I 2014 giftet hun seg med Per Høiby, bror til kronprinsesse Mette-Marit.

 Utmerkelser 
Dedichen er tildelt Forsvarsmedaljen med laurbærgren, Forsvarsmedaljen med stjerne, Vernedyktighetsmedaljen med tre stjerner og gjort til offiser av den franske nasjonale fortjenstorden.Kontreadmiral Dedichen, Offiser av den franske nasjonale fortjenstordenen , Den franske ambassade i Oslo, besøkt 05. juli 2012. Hun har også mottatt Norske Reserveoffiserers Forbunds hederstegn, og Forsvarets medalje for feltsport. Av bilder på hennes egen Instagram-konto fremgår det at hun har blitt tildelt Forsvarets hederskors, og at hun bærer båndstripe for medlem av Oranje-Nassau-ordenen.

 Referanser 

 Eksterne lenker 


 Artikkel i Aftenposten om Bastvikens utnevnelse til kontreadmiral
 Pressemelding fra Forsvaret da Bastviken ble utnevnt til kontreadmiral

Kategori:Norske admiraler
Kategori:Norske skoleledere
Kategori:Den nasjonale fortjenstorden (Frankrike)
Kategori:Personer fra Oslo
Kategori:Artikler i sjøfart-prosjektet